钦定古今图书集成/明伦汇编/氏族典/第622卷 > 《郑樵通志》 > 索卢放
## 钦定古今图书集成/明伦汇编/氏族典/第622卷 > 《郑樵通志》 > 索卢放

按《后汉书索卢放传》：“放字君阳，东郡人也。以尚书教
授千馀人。初署郡门下掾。更始时，使者督行郡国太
守，有事当就斩刑，放愿以身代。遂前就斩，使者义而
赦之，由是显名。建武六年，征为洛阳令，政有能名。以
病乞身，徙谏议大夫，数纳忠言。后以疾去。建武末，复
征，不起。光武使人舆之，见于南宫云台，赐谷二千斛”
遣归。除子为太子中庶子，卒于家。